open-index/open-wikipedia-markdown huggingface dataset:
דייוויד קארד

**דייוויד אדוארד קארד** (באנגלית: **David Edward Card**, נולד ב-1956) הוא כלכלן קנדי-אמריקאי ופרופסור לכלכלה באוניברסיטת קליפורניה בברקלי. הוא זכה במחצית מפרס נובל לכלכלה לשנת 2021 "על תרומותיו האמפיריות לכלכלת העבודה", כאשר ג'ושוע אנגריסט וחידו אימבנס זכו במשותף במחצית השנייה.

## קורות חיים
דייוויד קארד נולד בגואלף, אונטריו שבקנדה, בשנת 1956 להורים רפתנים. קארד קיבל את התואר הראשון שלו באמנויות מאוניברסיטת קווינס ב-1978 ואת הדוקטורט בכלכלה בשנת 1983 מאוניברסיטת פרינסטון.

קארד החל את הקריירה שלו בבית הספר למנהל עסקים של אוניברסיטת שיקגו, שם היה עוזר פרופסור לכלכלה עסקית במשך שנתיים. הוא החל לעבוד בפרינסטון משנת 1983 עד למעברו לאוניברסיטת ברקלי ב-1997. בשנים 1990–1991 עבד כפרופסור אורח באוניברסיטת קולומביה. בשנים 1993–1997 קארד היה עורך שותף של *[[Econometrica]]*. בשנים 2002–2005, הוא היה עורך שותף של *[[American Economic Review|The American Economic Review]].*

קארד עסק במחקריו במיוחד בשכר המינמום, ההגירה ואי השוויון. למרות העובדה שקארד חוקר לעיתים נושאים בעלי השלכות פוליטיות, הוא אינו נוקט עמדה פומבית בנושאים פוליטיים או מציע מדיניות שנויה במחלוקת. עם זאת, עבודתו מצוטטת רבות על ידי תומכי הגברת ההגירה ושכר המינימום.

## פרסים
הוא זכה במדליית ג'ון בייטס קלארק לשנת 1995 הניתנת לכלכלנים אמריקניים מתחת לגיל 40. קארד זכה במדליה זו בגין מחקריו על שכר המינימום. קארד נבחר לכהן כחבר באקדמיה הלאומית למדעים של ארצות הברית בשנת 2021. הוא זכה בפרס נובל לכלכלה בשנת 2021.

## קישורים חיצוניים

## הערות שוליים

קטגוריה:סגל אוניברסיטת שיקגו
קטגוריה:בוגרי אוניברסיטאות ומכללות בקנדה
קטגוריה:בעלי תואר דוקטור מאוניברסיטת פרינסטון
קטגוריה:נשיאי האגודה האמריקנית לכלכלה
קטגוריה:זוכי פרס נובל לכלכלה
קטגוריה:חברי האקדמיה האמריקאית לאמנויות ולמדעים
קטגוריה:סגל אוניברסיטת קולומביה
קטגוריה:זוכי פרס נובל קנדים
קטגוריה:כלכלנים קנדים
קטגוריה:זוכי פרס נובל אמריקאים
קטגוריה:אמריקאים שנולדו ב-1956
סאות'הייבן

**סאות'הייבן** (באנגלית: **Southaven**) היא העיר השלישית בגודלה במדינת מיסיסיפי שבארצות הברית. ב-2020 התגוררו בסאות'הייבן 54,648 תושבים, מה שהפך אותה לעיר השלישית בגודלה במיסיסיפי ולפרוור השני בגודלו של ממפיס.

## דמוגרפיה
נכון למפקד האוכלוסין של ארצות הברית 2020, התגוררו בעיר 54,648 אנשים ב-19,735 משקי בית ו-14,073 משפחות.

## קישורים חיצוניים

* 

## הערות שוליים

קטגוריה:מיסיסיפי: ערים
קטגוריה:יישובים שהוקמו ב-1910
פרנק מקפרלן ברנט

**סר פרנק מקפרלן ברנט** (באנגלית : **Frank Macfarlane Burnet**; 3 בספטמבר 1899 – 31 באוגוסט 1985) היה וירולוג אוסטרלי הידוע בתרומותיו לחקר האימונולוגיה. הוא זכה בפרס נובל לפיזיולוגיה או רפואה בשנת 1960 ביחד עם פיטר מדאוור בזכות "גילוי סבילות חיסונית נרכשת". הוא פיתח את תאוריית הברירה המשובטת.

ההישגים העיקריים של ברנט במיקרוביולוגיה כללו גילוי הגורמים הסיבתיים של קדחת Q, זיהוי וחקר ההתרבות של נגיף השפעת והוכחה כי נגיף המיקסומטוזיס אינו גורם למחלה בקרב בני אדם. שיטות מודרניות לייצור חיסוני שפעת עדיין מבוססות על עבודתו של ברנט.

## ביוגרפיה
ברנט נולד בטרארלגון, ויקטוריה. אביו, פרנק ברנט, היה מהגר סקוטי שניהל סניף בנק. אמו אף היא ממוצא סקוטי. המשפחה הייתה פרוטסטנטית אנגלו-סכסית ושמרנית. פרנק עצמו היה השני מבין שבעה ילדים. לאחותו הבכורה היו מגבלות נפשיות בולטות, מה שהשפיע רבות על האווירה בבית. משנותיו הראשונות בטרראלגון, בראנט נהנה לחקור את סביבתו. הוא העדיף עיסוקים ספרותיים מגיל צעיר ולא התלהב מספורט. בנוסף על כך, ברנט החל להתעניין בביולוגיה מגיל צעיר, ונהנה לטייל ולאסוף חרקים. בצעירותו זכה ברנט לחינוך יוקרתי והצטיין בלימודיו.

ברנט קיבל את הדוקטורט לרפואה מאוניברסיטת מלבורן ב-1924, ואת הדוקטורט שלו מאוניברסיטת לונדון ב-1928. הוא המשיך לערוך מחקר חלוצי במיקרוביולוגיה ואימונולוגיה במכון וולטר ואלייזה הול למחקר רפואי, מלבורן, ושימש כמנהל המכון בשנים 1944–1965. מ-1965 ועד פרישתו ב-1978, עבד ברנט באוניברסיטת מלבורן. לאורך הקריירה שלו הוא מילא תפקיד פעיל בפיתוח מדיניות רפואה ציבורית באוסטרליה והיה חבר מייסד של האקדמיה האוסטרלית למדע (AAS) הוא שימש כנשיאה בשנים 1965–1969.

בנוסף על הנובל, ברנט זכה להוקרה רבה. בשנת 1978 צורף ברנט למסדר אוסטרליה. הוא גם היה חבר במסדר ההצטיינות, מסדר האימפריה הבריטית ומסדר השמש העולה. הוא גם זכה במדליה המלכותית ובמדליית קופלי.

ברנט הלך לעולמו מסרטן ב-1985.

## קישורים חיצוניים

* 
* 
* 

קטגוריה:חברי האקדמיה המלכותית השוודית למדעים
קטגוריה:זוכי המדליה המלכותית
קטגוריה:זוכי מדליית קופלי
קטגוריה:זוכי פרס נובל לפיזיולוגיה או לרפואה
קטגוריה:מסדר אוסטרליה: אבירים וגבירות
קטגוריה:זוכי פרס איש השנה של אוסטרליה
קטגוריה:זוכי פרס נובל אוסטרלים
קטגוריה:אתאיסטים אוסטרלים
קטגוריה:בוגרי אוניברסיטת לונדון
קטגוריה:אוסטרלים שנולדו ב-1899
קטגוריה:אוסטרלים שנפטרו ב-1985
קטגוריה:זוכי פרס אלברט לסקר למחקר רפואי בסיסי
סגמיהארה

**סגמיהארה** (ביפנית: **相模原市**) היא עיר במחוז קנאגאווה שביפן. נכון לשנת 2021, מתגוררים בעיר כ-723,000 תושבים בלמעלה מ-330,000 משקי בית. צפיפות האוכלוסייה עומדת על כ-1,220 נפש לקמ"ר, ושטח העיר הוא 328.91 קילומטרים רבועים. העיר היא השלישית בגודלה במחוז (לאחר יוקוהמה וקווסאקי), והחמישית בגודלה במטרופולין טוקיו. 24.6% מהתושבים לומדים או עובדים בטוקיו.

## דמוגרפיה
התפתחות האוכלוסייה לאורך השנים:
* 1950: 106,827
* 1960: 137,114
* 1970: 317,296
* 1980: 494,255
* 1990: 602,426
* 2000: 681,150
* 2010: 717,561
ימין|ממוזער|200x200 פיקסלים|בניין עיריית סגמיהארה

## היסטוריה
אזור סגמיהארה המודרנית מיושב עוד מימי קדם, ונמצאו בו מספר שרידים מהתקופה הפלאוליתית היפנית ומתקופת קופון.

במהלך שנות ה-30 של המאה ה-20 התקיימו באזור אימונים ופעילויות רבות של הצבא היפני הקיסרי. הכפרים שבאזור אוחדו ב-29 באפריל 1941 ליצירת העיירה סגמיהארה, שהייתה מהגדולות בשטחן ביפן באותם הימים.

## ממשל
סגמיהארה מתנהלת באמצעות מודל ראש עיר-מועצה. ראש העיר נבחר ישירות על ידי התושבים ומועצת העיר מונה 49 חברים.

## ערים תאומות
* 
* 

## קישורים חיצוניים

* 

* 

## הערות שוליים

קטגוריה:יפן: ערים
קטגוריה:יישובים שהוקמו ב-1941
מונקלובה

**מונקלובה** (בספרדית: **Monclova**), היא העיר השלישית בגודלה במדינת קואווילה (אחרי טוראון וסלטיו) שבצפון מקסיקו. ב-2015 התגוררו בעיר כ-231,107 תושבים. במטרופולין שלה חיים 381,432 איש וצפיפות אוכלוסין במטרופולין היא 29.88 תושבים לקמ"ר.

מונקלובה הוקמה ב-25 ביולי 1577 על ידי אנשי האימפריה הספרדית. במהלך התקופה הקולוניאלית ותחילת המאה ה-19, מונקלובה שימשה כבירת אקסטרמדורה החדשה.

העיר מכונה "בירת הפלדה", לאור הייצור המשמעותי של הפלדה בעיר (בהשוואה למקסיקו ולדרום אמריקה באופן כללי). העיר היא שיאנית ייצור הפלדה במקסיקו ואף באמריקה הדרומית. כיום מונקלובה אחת הערים הצומחות ביותר במקסיקו (עם פריון עבודה גבוה במיוחד), עם שיעורי עוני נמוכים במיוחד.

## קישורים חיצוניים

* 
* 

קטגוריה:מקסיקו: ערים
קטגוריה:יישובים שהוקמו ב-1689
מייפקינג

**מייפקינג** (באנגלית: **Mafikeng**) היא בירת הפרובינציה הצפון-מערבית (מאז 1994) בדרום אפריקה. מייפקינג ממוקמת קרוב לגבול עם בוטסואנה, 1,400 קילומטרים צפון-מזרחית לקייפטאון ו-260 קילומטרים ממערב ליוהנסבורג. בשנת 2007 התגוררו בעיר כרבע מיליון איש במטרופולין.

## היסטוריה
העיירה נוסדה במהלך המאה ה-19. במהלך מלחמת הבורים השנייה בהתרחש מצור על העיר במשך 217 ימים (מאוקטובר 1899 עד מאי 1900).

בשנים 1980–1994 העיר הייתה חלק מבופוטאצוואנה. לאחר סיום האפרטהייד בשנת 1994, העיר חזרה באופן רשמי לדרום אפריקה כחלק מהפרובינציה הצפון-מערבית.

## קישורים חיצוניים

* 
* 

## הערות שוליים

קטגוריה:יישובים שהוקמו ב-1852
קטגוריה:פרובינציות דרום אפריקה: ערי בירה
קטגוריה:דרום אפריקה: ערים
טפצ'ולה

**טפצ'ולה** (בספרדית: **Tapachula**) היא עיר ומועצה אזורית הממוקמת בדרום־מזרח מדינת צ'יאפס שבמקסיקו, בסמוך לגבול עם גואטמלה והאוקיינוס השקט.

האזור יושב לראשונה (לפחות באופן אורבאני) על ידי האצטקים במאה ה-13. חשיבותה הכלכלית של העיר עלתה מאז סוף המאה ה-19, עם הקמת מטעי הקפה.
ימין|ממוזער|בניין העירייה הישן של טפצ'ולה

## דמוגרפיה וחברה
בעיר יש נוכחות סינית חזקה מאז 1900 בערך, כתוצאה ממהגרים סיניים שהגיעו לעבוד במטעי הקפה של האזור. כיום רוב המהגרים עובדים במסחר ולא בחקלאות. העדות הבולטת ביותר לנוכחות אסייתית היא המסעדות הסיניות והאסייתיות הרבות שיש בעיר. בנוסף על כך, לקהילה הסינית יש מוסדות וארגונים קהילתיים רבים בעיר.

כמו ערי הגבול בארצות הברית, גם בטפצ'ולה וסביבתה יש בעיות עם הגירה בלתי חוקית, סחר בסמים ואלימות, כאשר רוב המסתננים הבלתי חוקיים מגיעים ממרכז אמריקה. בעיות אלו הובילו לנוכחות משטרתית בולטת במיוחד.

## כלכלה
זוהי אחת הערים החשובות ביותר של צ'יאפס מבחינה כלכלית אזור העיר הוא חקלאי במיוחד, ומשמעותי במיוחד עבור המסחר בין מקסיקו לאמריקה המרכזית. העיר נחשבת לבינונית מבחינה סוציו-אקונומית. נכון לשנת 2000 היו 61,444 בתי מגורים, מתוכם מעל 72% היו בבעלות התושבים. גודל משק הבית הממוצע היה 4.36 תושבים.

רוב המבנים הבולטים במרכז העיר נבנו בעשורים הראשונים של המאה ה-20, אף על פי שישנם מספר בתים גדולים ומשמעותיים באזור זה שנבנו בשנות ה-60 בסגנון אר דקו. כמעט כל הבניינים הבולטים מחוץ למרכז העיר נבנו בסוף המאה ה-20, לאור הצמיחה הדמוגרפית.
ממוזער|הנמל
הוריקן סטן פגע קשות בקו הרכבת האזורי, ונדרשו שנים לשקמו.

כשמונה עשר אחוז מהמועסקים עובדים בחקלאות, לעומת 16.5% שעובדים בכרייה ובייצור.

## קישורים חיצוניים

* 

## הערות שוליים

קטגוריה:מקסיקו: ערי חוף
קטגוריה:מקסיקו: ערי נמל בחוף המערבי
קטגוריה:יישובים שהוקמו ב-1915
טוואקאן

**טוואקאן** (בספרדית: **Tehuacán**) היא העיר השנייה בגודלה במדינת פואבלה שבמקסיקו, בקרבת הגבולות עם מדינות ואחאקה ווראקרוס. בשנת 2010 התגוררו בעיר כ-248,716 תושבים. שטח העיר הוא 390.36 קמ"ר. העיר ידועה כמארחת פסטיבלים רבים.

טוואקאן הייתה במקור יישוב אינדיאני, והיא הפכה רשמית לעיר במלכות המשנה של ספרד החדשה ב-1660.

הענף הכלכלי הבולט בעיר הוא ייצור העופות. לאחר חתימת הסכם הסחר החופשי של צפון אמריקה צמחה בעיר תעשיית טקסטיל שגרמה לצמיחה דמוגרפית משמעותית ביותר. הנצרות הקתוליות היא הדת הדומיננטית בעיר. בנוסף על כך, חיים בעיר גם אוונגליסטים, עדי יהוה, וקבוצות פרוטסטנטיות אחרות. יש גם מיעוט של יהודים משיחיים, ומעט חסרי דת.

## קישורים חיצוניים

* 

* 

## הערות שוליים

קטגוריה:מקסיקו: ערים
קטגוריה:יישובים שהוקמו ב-1660
אפינגטון

**אפינגטון** (באנגלית: **Upington**) היא עיר בפרובינציית הכף הצפוני בדרום אפריקה. העיר ממוקמת על גדות נהר האורנג', ונוסדה ב-1873. העיר נקראת על שם סר תומאס אפינגטון, התובע הכללי וראש ממשלת מושבת הכף.

האדמה בסביבת העיר פורייה וידועה בעיקר בזכות הענבים, הצימוקים והיינות המיוצרים בה.

בסמוך לעיר פועל שדה תעופה עם טיסות של חברת סאות' אפריקן איירווייז.

## קישורים חיצוניים

* 

קטגוריה:יישובים שהוקמו ב-1873
קטגוריה:דרום אפריקה: ערים
דליסיאס

**דליסיאס** (בספרדית: **Delicias**) היא עיר במדינת צ'יוואווה שבמקסיקו. היא ממוקמת דרום-מזרחית לבירת המדינה, צ'יוואווה. דליסיאס הוקמה באפריל 1933 והוכרזה כעיר באופן רשמי ב-7 בינואר 1935. כך שהיא אחת הערים הגדולות הצעירות במקסיקו. בנוסף על כך, דליסיאס היא אחת הערים הקטנות מבחינת השטח במדינה. דליסיאס היא עיר תעשייתית קטנה ומרכז חקלאי מרכזי משמעותי באזור. בשנת 2015 התגוררו בעיר כ-148,045 תושבים (לעומת 223,993 במטרופולין).

## היסטוריה
בסביבת העיר נמצאו עדויות פרהיסטוריות להתיישבות במשך מאות שנים לפני זו האירופאית.

ההתיישבות המודרנית החלה ב-1884 עם התפתחות הרכבת באזור. ב-1888 הגיעו לאזור מתיישבים גרמנים שהחלו לייצר מוצרי מזון, בירה וכלי פלדה. עם זאת, המתיישבים הגרמנים נאלצו לעזוב לאחר רדיפה מתמשכת על ידי אנשי פנצ'ו וייה. העיר חודשה ב-1933 לאחר המהפכה המקסיקנית והוכרזה רשמית כעירייה ב-7 בינואר 1935.

בשנת 1939 החלה להתקיים תעשייה מקומית שנועדה לחזק את החקלאים הרבים. בנוסף על כך, נבנה סכר על שמו של פרנסיסקו מדרו, אשר הגדיל את הפריון החקלאי ואת מספר התושבים. במהלך שנות ה-40 הכותנה הפכה ליבול דומיננטי, והמשיכה כך עד 1953. תוכנית הבנייה העירונית אושרה ב-30 בספטמבר 1960. במהלך שנות ה-70 וה-80 הכלכלה הפכה אט אט מחקלאית לתעשייתית, אך החקלאות כיום עדיין חשובה בכלכלה המקומית.

## קישורים חיצוניים

* 
* 

קטגוריה:יישובים שהוקמו ב-1888
קטגוריה:מקסיקו: ערים
פיטרמריצבורג

**פיטרמריצבורג** (באנגלית: **Pietermaritzburg**) היא הבירה והעיר השנייה בגודלה בפרובינציה קוואזולו-נטאל שבדרום אפריקה נוסדה ב-1838. זהו מרכז תעשייתי חשוב מבחינה אזורית, המייצר אלומיניום, עץ ומוצרי חלב.

בעיר יש בתי ספר רבים ומוסדות להשכלה על תיכונית, כולל קמפוס של אוניברסיטת קוואזולו-נטאל. כיום האוכלוסייה הנוכחית מוערכת בלמעלה מ-600,000 תושבים (כולל עיירות שכנות). בפיטרמריצבורג יש ריכוז גבוה ביותר של הודים-דרום אפריקאים.

## היסטוריה
העיר נוסדה באפריל 1838 על ידי מתיישבים אפריקאנרים מהטרק הגדול. העיירה גדלה במהירות והפכה לבירת רפובליקת הבורים קצרת הימים נטאליה. הממלכה המאוחדת של בריטניה הגדולה ואירלנד השתלטה על פיטרמריצבורג ב-1843.

ב-1893 עורך הדין ההודי מהאטמה גנדי ביקר בהודו ונסע ברכבת המקומית. הוא גורש ברכבת באזור פיטרמריצבורג לאחר שלא הסכים לעבור לקרון האחורי בשל מוצאו (אף על פי שקנה כרטיס למחלקה הראשונה). אירוע זה היה משמעותי ביותר בחיי גנדי, ופיתח את גישת הסאטיאגרהא וההתנגדות הבלתי אלימה. כיום, פסל ברונזה של גנדי ניצב ברחוב צ'רץ', במרכז העיר.
ימין|ממוזער|175x175 פיקסלים|מרכז העיר, 1900

## כלכלה
עד סוף שנות ה-90, האזור היה ידוע בייצור מוצרי טקסטיל, ביגוד והנעלה באיכות גבוהה. למרות זאת, תעשיות אלו פחתו באזור עקב עלויות ייצור נמוכות יותר באסיה. כיום הכלכלה היא חקלאית במיוחד.

## ערים תאומות
* 

## קישורים חיצוניים

* 
* 

קטגוריה:פרובינציות דרום אפריקה: ערי בירה
קטגוריה:יישובים שהוקמו ב-1838
קטגוריה:דרום אפריקה: ערים
קלרקסדורפ

**קלרקסדורפ** (באנגלית: **Klerksdorp**) היא העיר הגדולה ביותר בפרובינציה הצפון-מערבית שבדרום אפריקה. העיר ממוקמת כ-165 קילומטרים דרום-מזרחית לבירת המחוז. קלרקסדורפ הייתה גם הבירה הראשונה של הרפובליקה הדרום-אפריקאית ובהמשך הפכה למרכז מסחרי המקשר בין קימברלי ליוהנסבורג. כיום יש חקלאים, כורים ומהגרים העובדים בשתי התעשיות.

לפי מפקד האוכלוסין מ-2001, התגוררו בעיר למעלה מ-350,000 תושבים. זהו אחד המוקדים של תעשיית כריית הזהב בדרום אפריקה, אם כי חשיבותו הולכת ופוחתת בשנים האחרונות. רעידת אדמה גדולה במרץ 2005 גרמה נזק משמעותי לפעילות הכרייה. מלבד הכרייה, קלרקסדורפ מתפקדת כמרכז רפואי, קמעונאי וחינוכי בולט בפרובינציה. הייצוא האזורי כולל תירס, דורה, בוטנים וחמניות. נכון לשנת 2012, שיעור הפשע בעיר נחשב לנמוך במיוחד.

כיום קלרקסדורפ ידועה כמקום הולדתו של הארכיבישוף האנגליקני זוכה פרס נובל לשלום דזמונד טוטו, שנולד בעיר ב-7 באוקטובר 1931.

## היסטוריה
העיר נוסדה ב-1837 או 1838 על ידי מתיישבים אפריקאנרים מהטרק הגדול. קלרקסדורפ היא היישוב האירופי העתיק ביותר מצפון לנהר הוואל.

בנובמבר 1885 התגלה זהב באזור, מה שתרם באופן משמעותי ביותר לפיתוח האזור. קלרקסדורפ חוברה לקו הרכבת ב-1897. בסוף שנות ה-90 של המאה ה-19 כריית הזהב הידלדלה. הבורסה שנפתחה לשם כך נסגרה בסופו של דבר, ונהרסה לגמרי ב-1958.
ממוזער|הבורסה העירונית הישנה
במהלך מלחמת הבורים השנייה (1899–1902) התרחשו קרבות רבים וגדולים באזור העיר.

תעשיית כריית הזהב הוקמה לתחייה על ידי חברות כרייה גדולות ב-1932, מה שגרם לעיירה לעבור תחייה כלכלית, שהואצה לאחר מלחמת העולם השנייה.

## קישורים חיצוניים

* 

## הערות שוליים

קטגוריה:יישובים שהוקמו ב-1837
קטגוריה:דרום אפריקה: ערים
ג'ורג' (עיר)

**ג'ורג**' (באנגלית: **George**) היא העיר השנייה בגודלה בפרובינציית הכף המערבי בדרום אפריקה. העיר היא מרכז נופש וכנסים פופולרי, ומשמשת כמרכז אדמיניסטרטיבי ומסחרי חשוב. העיר נקראת על שמו של המלך הבריטי ג'ורג' השלישי. העיר ממוקמת בערך באמצע הדרך בין קייפטאון לפורט אליזבת. ג'ורג' ממוקמת על רמה של 10 קילומטרים בין הרי אוטניקה מצפון והאוקיינוס ההודי מדרום.

## היסטוריה
לפני ההתיישבות האירופית בסוף המאה ה-17 האזור היה מיושב על ידי שבט הקויקוי.

היישוב שעתיד להפוך לג'ורג' הוקם כתוצאה מהביקוש הגובר לעצים. בשנת 1777 הקימה חברת הודו המזרחית ההולנדית נקודה לאספקת עצים. בשנת 1811 הכפר הוכרזה כעצמאית על ידי השלטונות הבריטיים. הרחוב הראשי של העיר, רחוב יורק, נקרא על שמו של בנו השני של המלך ג'ורג', הנסיך פרדריק, דוכס יורק ואלבני. הכפר ג'ורג' קיבל מעמד של עיר ב-24 במרץ 1837.

## קישורים חיצוניים

* 
* 

## הערות שוליים

קטגוריה:יישובים שהוקמו ב-1811
קטגוריה:דרום אפריקה: ערי חוף
קטגוריה:הכף המערבי: יישובים
ארמלו

**ארמלו** (באנגלית: **Ermelo**) היא עיר בפרובינציית מפומלנגה שבדרום אפריקה הממוקמת כ-210 קילומטרים מזרחית ליוהנסבורג.

ארמלו המודרנית נוסדה על ידי כומר מהכנסייה הרפורמית ההולנדית בשנת 1870, והוכרה רשמית ככפר בפברואר 1880 העיר נקראת על שם עיירה בהולנד. ההתיישבות הורחבה משמעותית משנת 1903, לאחר סיומה של מלחמת הבורים.

הייצור החקלאי של ארמלו כולל תירס, בקר, תפוחי אדמה, שעועית, צמר, חזירים, גרעיני חמניות, אגוזים, פירות טרופיים, אלפלפה ודורה. בנוסף על כך, מתבצעת גם כריית פחם.

## קישורים חיצוניים

## הערות שוליים

קטגוריה:יישובים שהוקמו ב-1880
קטגוריה:דרום אפריקה: ערים
ליידיסמית' (דרום אפריקה)

**ליידיסמית**' (באנגלית: **Ladysmith**) היא עיר בפרוביציית קוואזולו-נטאל שבדרום אפריקה. העיר שוכנת כ- מצפון-מערב לדרבן ו- דרום-מזרחית ליוהנסבורג. בעיר יש תעשיות חשובות הכוללות עיבוד מזון, טקסטיל וייצור צמיגים. בעיר כ-65,000 תושבים (2011).

## היסטוריה
העיר נוסדה על ידי בורים בשנת 1847, לאחר שרכשו קרקע ממלך הזולו. האזור סופח על ידי הבריטים באותה שנה וב-20 ביוני 1850 הוכרזה כעיירה בשם ווינדזור. ב-11 באוקטובר השם שונה לליידיסמית' על שם חואנה מריה דה לוס דולורס דה לאון סמית', הידועה גם בשם "ליידי סמית'", אשתו הספרדייה של סר הארי סמית', מושל מושבת הכף והנציב העליון בדרום אפריקה מ-1847 עד 1852.

במהלך מלחמת הבורים השנייה התקיימו קרבות רבים באזור העיר ובמהלכה צרו הבורים על העיר במשך 118 ימים. המצור התרחש בשלב המכריע ביותר של המלחמה – מ-2 בנובמבר 1899 עד 28 בפברואר 1900. כ-3,000 חיילים בריטים מתו במהלך המצור. הגנרל בולר שבר לבסוף את המצור לאחר שהביס את הבורים.

## קישורים חיצוניים

* 
* 

## הערות שוליים

קטגוריה:יישובים שהוקמו ב-1850
קטגוריה:דרום אפריקה: ערים
טים האנט

סר **ריצ'רד טימותי האנט** (באנגלית: **Richard Timothy Hunt**; נולד ב-19 בפברואר 1943) הוא ביוכימאי ופיזיולוג מולקולרי בריטי. הוא זכה בפרס נובל לפיזיולוגיה או רפואה לשנת 2001 יחד עם פול נרס ולילנד ה. הארטוול "על גילוי משפחת חלבוני הציקלין וקינאזות תלויות ציקלין, מולקולות מרכזיות בוויסות מחזור התא". גילויו הגיעו בעקבות חקר ביצי קיפוד ים מופרות בתחילת שנות ה-80.

## ביוגרפיה
האנט נולד בנסטון שבמחוז צ'שייר, לריצ'רד ויליאם האנט, מרצה לפלאוגרפיה בליברפול, ולקיט רולנד. ב-1945 החל אביו של הנט לעבוד בספרייה הבודליינית, והמשפחה עברה לאוקספורד. בצעירותו החל הנט להתעניין במדעים, ובמיוחד בביולוגיה.

ב-1961 החל הנט ללמוד מדעי הטבע באוניברסיטת קיימברידג'. הוא סיים את לימודיו ב-1964 ומיד החל לעבוד במחלקה לביוכימיה של האוניברסיטה בהדרכת אשר קורנר, שם הוא עבד עם המדענים לואי רייכרדט וטוני האנטר. בשנים 1965–1966 עבד במעבדה בניו יורק. הנט סיים את הדוקטורט בהנחיית אשר קורנר ב-1968, שהתמקד בסינתזה של המוגלובין ברטיקולוציטים של ארנבים שלמים.

הנט נשוי לאימונולוגית מרי קולינס ולזוג שתי בנות. הנט עמית החברה המלכותית מאז 1991. הוא גם זכה במדליה המלכותית וב-Knight Bachelor.

## קישורים חיצוניים

* 

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל אנגלים
קטגוריה:זוכי המדליה המלכותית
קטגוריה:עמיתי החברה המלכותית
קטגוריה:ביולוגים אנגלים
קטגוריה:ביוכימאים אנגלים
קטגוריה:אנגלים שנולדו ב-1943
קטגוריה:חברי האקדמיה אירופיאה
ויליאם אוטיס פקסון

**ויליאם אוטיס פקסון** (24 באוקטובר 1853 – 12 בנובמבר 1942) היה חבר בסנאט של מסצ'וסטס ובבית הנבחרים של מסצ'וסטס.

## ביוגרפיה
ויליאם נולד בסטוטון, מסצ'וסטס ב-24 באוקטובר 1843. ב-1876 הוא סיים את לימודי הרפואה בבית הספר לרפואה של אוניברסיטת בוסטון.

ב-10 ביולי 1878 הוא התחתן עם סוזן ריד ויילס, ונולד להם ילד אחד. סוזן מתה בשנת 1914.

פקסון שהיה רפובליקני, היה חבר בבית הנבחרים של מסצ'וסטס בין השנים 1905 ל-1906, ובסנאט של מסצ'וסטס מ-1907 עד 1908.

פקסון מת בבוסטון ב-12 בנובמבר 1942.

## קישורים חיצוניים
* 

## הערות שוליים

קטגוריה:אמריקאים ילידי מסצ'וסטס
קטגוריה:רופאים אמריקאים
קטגוריה:פוליטיקאים אמריקאים
קטגוריה:בוגרי בית הספר לרפואה באוניברסיטת בוסטון
קטגוריה:חברי בתי המחוקקים של מדינת מסצ'וסטס
קטגוריה:חברי הסנאט של ארצות הברית ממסצ'וסטס
קטגוריה:אמריקאים שנולדו ב-1853
קטגוריה:אמריקאים שנפטרו ב-1942
האגריפיוס

**האגריפיוס** (שם מדעי: *Hagryphus*; מילולית: "הגריפין של הא ") הוא סוג של דינוזאור תרופוד ממשפחת הקנגנתיים, אשר התקיים באמריקה הצפונית של הקרטיקון שלפני 75.95 מיליון שנה מזמננו. הדינוזאור נקרא ב-2005 בידי החוקרים סקוט ד. סאמפסון (Scott D. Sampson) ולינדזי זאנו (Lindsay Zanno). הסוג מכיל מין בודד - *Hagryphus giganteus*, שפירושו: "ענקי".

## מאפיינים
הממצאים המאובנים של ההאגריפיוס התגלו בתצורות קאיפרוויץ'  שביוטה ואלה כללו רק שרידי זרועות מוארכות בעלות טפרים מגודלים. טפריו הזכירו במראם גריפון - יצור מיתולוגי בעל כנפיים ועל שם הא - אלת המדבר של דת מצרים העתיקה - זאת עקב ממצאיו שהתגלו במדבר, סמוך מעט לאזור הנופש הלאומי קניון גלן שעל גדות נהר הקולורדו. 

דינוזאור זה היה דו-רגלי גבוה וזריז שהגיע לאורך 2.4 עד 3 מטרים ולמשקל מוערך של 50 ק"ג, מה שהופך אותו לאחד מהגדולים יחסית שבבני קבוצת האובירפטורוזאוריה, לאחר הגיגנטורפטור, כאשר הוא היה כבד ב-30 עד 40% מהאובירפטור הבא בגודלו באמריקה הצפונית - הצ'ירוסטנוטס.

## קישורים חיצוניים

קטגוריה:קנגנתיים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2005
My 21st Century Blues

***My 21st Century Blues*** (בעברית: "**בלוז המאה ה-21 שלי**") הוא האלבום הבכורה של הזמרת-יוצרת הבריטית ריי. האלבום יצא לאור ב-3 בפברואר 2023, על ידי חברת התקליטים Human Re Sources.

האלבום מייצג נושאים שונים באופן מילולי כולל המאבקים של ריי עצמה בהתמכרויות, חוסר ביטחון, דיסמורפיה בגוף והתעללות מינית.

בטקס פרסי המוזיקה הבריטית לשנת 2024, האלבום זכה בפרס "האלבום הבריטי של השנה".

## הכרזה והוצאה
בספטמבר 2022, ריי הופיעה בתחנת הרדיו "BBC Radio 1", בתוכנית לייב לאונג' וביצעה את השיר "Black Mascara" וקאבר לשיר "Running Up That Hill" של קייט בוש. ב-13 באוקטובר 2022, הכריזה ריי על הפרויקט ברשתות החברתיות שלה יחד עם יציאתם של הסינגלים "Escapism" ו-"The Thrill Is Gone". לאחר ההוצאה הכפולה, ריי ביצעה את שני השירים בתוכנית "Later... with Jools Holland".

## סינגלים
ב-30 ביוני 2022, הוציאה ריי את הסינגל המוביל "Hard Out Here", שיצא לראשונה בהוצאה העצמאית לאחר פרידתה מחברת התקליטים פולידור רקורדס. הסינגל השני, "Black Mascara", יצא לאור ב-24 באוגוסט 2022 לאחר שבסוף הקליפ של "Hard Out Here", ניתנה השמעה לשיר. הסינגל הכפול שמכיל את, "Escapism" ביחד עם 070 שייק ו-"The Thrill Is Gone" יצא לאור ב-12 באוקטובר 2022.

## רשימות סוף שנה

## סיבוב הופעות
על מנת לקדם את האלבום, ריי יצאה למיני סיבוב הופעות באוקטובר ובנובמבר 2022 הנקרא "The Story So Far", שהיה מיני סיבוב ההופעות הראשון שלה באירופה ובצפון אמריקה. הסיבוב כלל תפאורה אקוסטית ואינטימית עם קהל יושב וריי דנה על הקריירה שלה בין הופעות שלה ועל הדיסקוגרפיה שלה בסדר כרונולוגי. ב-13 בנובמבר הכריזה ריי על צאת סיבוב הופעות הראשון שלה שנקרא "My 21st Century Blues tour", שיחל ב-25 בפברואר 2023.

## רשימת רצועות

### הערות
* כל השירים נכתבים כאשר יש נקודה בסוף הכותרים; כגון, "Introduction" נכתב כ-"Introduction.".

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2023
קטגוריה:אלבומי ריי
קטגוריה:אלבומים באנגלית
קטגוריה:אלבומי בלוז
קטגוריה:אלבומים בהוצאה עצמית
מה הדאווין שלך?

"**מה הדאווין שלָּךְ?**" הוא שיר שכתב, הלחין וביצע דני סנדרסון. השיר יצא לאור ב־1984, בתחילה כסינגל שלא מתוך אלבום אולפן, אך בעקבות הצלחתו הוא נכלל בהוצאות המחודשות של אלבום הסולו השני של סנדרסון, "חף מפשע", שיצא לאור באותה התקופה.

השיר היה להיט שהגיע למקום הראשון במצעד הפזמונים השבועי של רשת ג' ולמקום ה־11 במצעד השנתי של התחנה. במצעד השנתי של גלי צה"ל הוא הגיע למקום ה־17.

## רקע וכתיבה
"מה הדאווין שלך?" יצא כסינגל זמן קצר לאחר שהאלבום "חף מפשע" היה מוכן, הודפס וכבר יצא לשוק – עקב התקבלותו והצלחתו של השיר בהופעות שליוו את האלבום, החליט סנדרסון להקליט אותו, בהשתתפותו של אברהם סלמאן בקאנון, והוא הוקלט באולפן אחר. השיר צורף למהדורות הבאות של "חף מפשע" – בתחילה כסינגל נפרד שצורף לאלבום, ולאחר מכן כחלק מהאלבום עצמו. השיר הפך ללהיט הגדול ביותר מתוך האלבום, וסנדרסון המשיך לבצע אותו כהדרן מדי פעם.

סנדרסון עשה שימוש במילה "" כחיבור לסלנג של התקופה שבה נכתב. התמה של השיר היא בחורה מתנשאת.

כלפי השיר הופנתה גם ביקורת, כאילו הוא פרודיה על מוזיקה מזרחית. סנדרסון התייחס לנושא מבחינות שונות. הוא סיפר שכשהיה נוהג ברכב, הוא הקשיב גם לתחנות רדיו ערביות, ונמשך בעיקר להיבט של השיח במוזיקה ששמע: . לצד זה, אף שהודה שהיה לו רצון להתכתב עם השפה של המוזיקה המזרחית, סנדרסון הבהיר שסגנון השיר עצמו הרבה יותר נפוליטני מאשר יווני או מזרחי: 

## הצלחה
הסינגל נכנס למצעד רשת ג' ב־5 בפברואר 1985, זכה להצלחה וצעד 10 שבועות, עד 30 באפריל 1985. שבוע אחד עמד השיר בראש המצעד – ב־19 במרץ 1985. במצעד הפזמונים העברי השנתי (תשמ"ה) של התחנה דורג השיר במקום ה־11. במצעד השנתי של גלי צה"ל הוא הגיע למקום ה־17.

### מיקומי שיא

## משתתפים
מקור: הסינגל, באתר Discogs
* דני סנדרסון – זמרה, זִמרת רקע, גיטרות
* ארז נץ – גיטרות, זִמרת רקע
* דובי קיזלשטיין – תופים, כלי הקשה, זִמרת רקע
* אילן וייל – בס, זִמרת רקע
* משה לוי – קלידים, זִמרת רקע
* אברהם סלמאן – קאנון

## קישורים חיצוניים

* "מה הדאווין שלך?" בביצוע רביד פלוטניק (עיבוד והפקה: ניר דנן וטונה), 2015, באתר יוטיוב

## ביאורים

## הערות שוליים

קטגוריה:שירים בעברית
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי דני סנדרסון
קטגוריה:שירי רוק
קטגוריה:סינגלים שהגיעו למקום הראשון בישראל
קטגוריה:סינגלים בהוצאת CBS ישראל
ג'בל א-דוחן

**ג'בל א-דוח'אן** (בערבית: **جبل الدخان**; בתרגום לעברית: **הר העשן**) הוא הפסגה הגבוהה ביותר במדינת האיים בחריין.

גובה ההר הוא 134 מטר מעל פני הים. הוא מכונה "הר העשן" בשל האובך הרב המקיף אותו לעיתים קרובות.

ההר ממוקם במחוז הדרום, כשישה קילומטרים מחופי המפרץ הפרסי וכ־18 קילומטרים דרומית למנאמה, בירת המדינה.

קטגוריה:בחריין: גאוגרפיה
Estefan Family Christmas

***Estefan Family Christmas*** (בעברית: **חג המולד של משפחת אסטפן**) הוא אלבום האולפן החמישה-עשר של הזמרת-יוצרת האמריקאית גלוריה אסטפן. האלבום יצא לאור ב-13 באוקטובר 2022, לכבוד חג המולד. הוא הופק על ידי אסטפן עצמה, בהשתתפותו של המוזיקאי שלטן "שלי" ברג, שהיה שותף בהפקת כל הרצועות באלבום.

במסגרת האלבום, הקליטה אסטפן מספר שירים עם משפחתה.

## רקע
בשנת 2020 הוציאה אסטפן את אלבום האולפן הארבעה-עשר שלה, *[[Brazil305]]*, ולאחר מכן הודיעה כי בכוונתה להקליט אלבום חג מולד. לאחר מכן, באוקטובר 2022 נודע כי משפחת אסטפן ככלל, הקליטה אלבום חג מולד באורך מלא, שכולל שירים ידועים כדוגמת "" ו-"Last Christmas".

בנוסף לכך, הוחלט כי *Estefan Family Christmas* יכלול שירים הן בשפה הספרדית והן בשפה האנגלית.

## רשימת רצועות
השירים שלהלן הוקלטו בידי מספר מוזיקאים שונים, הקשורים למשפחת אסטפן.

## קישורים חיצוניים

## הערות שוליים

קטגוריה:אלבומי חג המולד מ-2022
קטגוריה:אלבומי גלוריה אסטפן
קטגוריה:אלבומים באנגלית
קטגוריה:אלבומים בספרדית
קטגוריה:אלבומי חברת סוני מיוזיק לטין
סמואל וורן אבוט

**סמואל וורן אבוט** (באנגלית: **Samuel Warren Abbott**; 12 ביוני 1837 – 22 באוקטובר 1904) היה מנתח אמריקאי שעיקר עבודתו הייתה בתחום ההיגיינה.

## ביוגרפיה
אבוט נולד בוובורן, מסצ'וסטס. אבוט למד באקדמיית פיליפס אנדובר, מסצ'וסטס, וסיים את לימודיו באוניברסיטת בראון ב-1858. הוא למד בבית הספר לרפואה בהרווארד, וסיים את לימודיו שם ב-1862.

בין השנים 1861 ל-1864 הוא היה עוזר מנתח בצי ארצות הברית. הוא היה חוקר מקרי המוות של מחוז מידלסקס בין 1872 ל-1877. הוא היה המזכיר הראשון של מועצת הבריאות הראשונה של מסצ'וסטס בין השנים 1886 ל-1904.

אבוט נפטר בביתו בניוטון, מסצ'וסטס בשנת 1904.

## חיים אישיים
ב-1864 הוא התחתן עם מרתה וו. סאליבן.

## קישורים חיצוניים
* "Uses and Abuses of Animal Vaccination" מאמר של אבוט, באתר הספרייה הלאומית לרפואה של ארצות הברית. באנגלית.

## הערות שוליים

קטגוריה:אמריקאים ילידי מסצ'וסטס
קטגוריה:כירורגים אמריקאים
קטגוריה:בוגרי אוניברסיטת בראון
קטגוריה:בוגרי בית הספר לרפואה באוניברסיטת הרווארד
קטגוריה:אמריקאים שנולדו ב-1837
קטגוריה:אמריקאים שנפטרו ב-1904
אלכסנדר ד' בלקדר

**אלכסנדר דוגאל בלקדר** (באנגלית: **Alexander Dougall Blackader**; 19 ביוני 1847 – 14 במרץ 1932) היה רופא ילדים קנדי-אמריקאי.

## ביוגרפיה
בלקאדר נולד במונטריאול ב-19 ביוני 1847. הוא זכה בהצטיינות בלימודיו באוניברסיטת מקגיל ולמד בבית החולים סיינט תומאס בלונדון.

הוא היה נשיא האגודה האמריקאית לרפואת ילדים בשנים 1892–1893. הוא נתן את ההרצאה של בראדשו ב-1929.

הוא נפטר במונטריאול ב-14 במרץ 1932.

## קישורים חיצוניים

* 

## הערות שוליים

קטגוריה:רופאי ילדים אמריקאים
קטגוריה:מהגרים מקנדה לארצות הברית
קטגוריה:בעלי תואר דוקטור מאוניברסיטת מקגיל
קטגוריה:אמריקאים שנולדו ב-1847
קטגוריה:אמריקאים שנפטרו ב-1932
אוסקר אורבך

**אוסקר אורבך** (1 בינואר 1905 – 15 בינואר 1997) היה פתולוג אמריקאי שעזר באופן משמעותי לגילוי הקשר בין עישון סיגריות לסרטן.

## ראשית חיים וחינוך
אורבך נולד במנהטן, ניו יורק. הוא היה הילד הבכור של המהגרים היהודים אירופאים, מקס וג'ני אורבך. הוא למד באקדמיית סטטן איילנד אך מעולם לא סיים את הלימודים בתיכון או בקולג'. הוא התחיל ללמוד באוניברסיטת ניו יורק, לאחר שהתקבל לשם על בסיס בחינות, הוא עזב את האוניברסיטה ללא תואר, כדי להתחיל ללמוד במכללה הרפואית של ניו יורק, הוא קיבל את תואר ה-MD שלו ב-1929. לאחר מכן הוא למד פתולוגיה בווינה, שם גם הכיר את אשתו.

## קריירה
אורבך עבד בבית החולים Sea View של סטטן איילנד ובבית החולים Halloran. החל משנת 1952 עבד במינהל הוותיקים, במותו החזיק בתואר חוקר רפואי בכיר. הוא לימד רפואה בקולג' לרפואה של אוניברסיטת ניו יורק במשך 12 שנים ובבית הספר לרפואה בניו ג'רזי במשך כ-30 שנה.

אורבך חקר את הקשר בין עישון לסרטן. מחקריו צוטטו בדו"ח המנתח הכללי על עישון משנת 1964.

אורבך נפטר במרכז הרפואי סנט ברנבאס בליווינגסטון, ניו ג'רזי, ב-15 בינואר 1997, בגיל 92.

## ראו גם
* נזקים בריאותיים של עישון טבק

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:מדענים יהודים אמריקאים
קטגוריה:חוקרי סרטן אמריקאים
קטגוריה:פתולוגים
קטגוריה:חוקרי סרטן יהודים
קטגוריה:אמריקאים שנולדו ב-1905
קטגוריה:אמריקאים שנפטרו ב-1997
671 קרנגיה

**671 קרנגיה** (באנגלית: **671 Carnegia**) הוא אסטרואיד בחגורת האסטרואידים שהתגלה ב-21 בספטמבר 1908 על ידי האסטרונום האוסטרי יוהאן פאליזה ממצפה הכוכבים בווינה אשר ניהל. האסטרואיד נקרא על שמו של איש העסקים האמריקאי ומייסד מכון קרנגי למדע, אנדרו קרנגי.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1986.17 ימים (5.44 שנים) וקוטרו הממוצע 58.72 ק"מ. הוא נע במהירות ממוצעת של 16,93761185 קמ"ש בזווית 8,03533º.

## קישורים חיצוניים
* 

## הערות שוליים

קטגוריה:חגורת האסטרואידים
299 ת'ורה

**299 ת'ורה** (באנגלית: **299 Thora**) הוא אסטרואיד בחגורת האסטרואידים שהתגלה ב-6 באוקטובר 1890 על ידי האסטרונום האוסטרי יוהאן פאליזה ממצפה הכוכבים בווינה. האסטרואיד נקרא על שמו של תור, אל הרעם במיתולוגיה הנורדית.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 11.37 ± 0.04 ימים (272.9 ± 0.9 שעות) וקוטרו הממוצע 15 ק"מ. הוא נע במהירות ממוצעת של 19.08698005 קמ"ש בזווית 1,60141º.

## קישורים חיצוניים

* 

## הערות שוליים

קטגוריה:חגורת האסטרואידים
ג'ורג' מרי סרל

**ג'ורג' מרי סרל** (באנגלית: **George Mary Searle**;27 ביוני 1839 - 7 ביולי 1918) היה אסטרונום וכומר קתולי אמריקאי.

## ביוגרפיה
נולד ב-27 ביוני 1839 בלונדון שבאנגליה. במהלך ילדותו עברה משפחתו לבוסטון, מסצ'וסטס שבארצות הברית. ב-1857 סיים את לימודי התואר ראשון באוניברסיטת הרווארד וב-1860 סיים את לימודי תואר שני.

לאחר לימודיו הוא החל לעבוד במצפה הכוכבים דאלי שבניו יורק, ובספטמבר 1858 גילה את האסטרואיד 55 פנדורה אשר נקרא על שמה של האישה פנדורה מהמיתולוגיה היוונית. באותה שנה, העניקה לו האקדמיה הצרפתית למדעים את פרס לאלנד בעקבות גילוי האסטרואיד.

בשנת 1862, מונה לעוזר פרופסור באקדמיה הימית של ארצות הברית. עד שביוני 1866 חזר סרל להרוואד בתור עוזר אסטרונום. במשך שנות עבודתו גילה סרל שישה גלקסיות:NGC 548, 565, 570, 4058, 4247 ו-5487. בשנת 1862, לאחר שעזב את הרוואד התנצר לכנסייה הקתולית ובשנת 1868 הצטרף למסדר הפאוליסטי  והחל ללמד באוניברסיטה הקתולית של אמריקה .

ב-1 בנובמבר 1905 פרסם סרל רעיון לרפורמה בלוח הגרגוריאני בו הציע כי כל השנים יתחילו ביום ראשון, על מנת להפוך את לוחות השנה ברחבי העולם לרב שנתיים.

בשנת 1916 כתב חיבור בשם "האמת על המדע הנוצרי" ("texts The Truth About Christian Science") בו הוא מגנה את תורת המדע הנוצרי של מרי בייקר אדי .

## קישורים חיצוניים
* 

## הערות שוליים

קטגוריה:אסטרונומים אמריקאים
קטגוריה:בריטים שנולדו ב-1839
קטגוריה:אמריקאים שנפטרו ב-1918
קטגוריה:בריטים שנפטרו ב-1918
689 זיטה

**689 זיטה** (בשמו הרשמי: **689 Zita**) הוא אסטרואיד בחגורת האסטרואידים שהתגלה ב-12 בספטמבר 1909 על ידי האסטרונום האוסטרי יוהאן פאליזה ממצפה הכוכבים בווינה אשר ניהל. האסטרואיד נקרא על שמה של הקיסרית האחרונה של האימפריה האוסטרו-הונגרית, זיטה, נסיכת בורבון-פארמה לכבוד חתונתה עם קרל הראשון, קיסר אוסטריה. זהו העצם השמימי השני בהיסטוריה לאחר 220 סטפניה  אשר הוקדש כמתנת חתונה.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1,286.75 ימים (3.52 שנים) וקוטרו הממוצע 14.36 ק"מ. הוא נע במהירות ממוצעת של 19,57448841 קמ"ש בזווית 5,74529º.

## קישורים חיצוניים
* 

## הערות שוליים

קטגוריה:חגורת האסטרואידים
האגודה האמריקאית לרפואת ילדים

**האגודה האמריקאית לרפואת ילדים** (באנגלית: The **American Pediatric Society**; בראשי תיבות: **APS**) היא אגודת רפואת הילדים הראשונה שהוקמה בצפון אמריקה.

האגודה הוקמה ב-1888. המטרה של האגודה היא לעצב את עתיד רפואת הילדים.

מאז 1952 האגודה מעניקה את פרס ג'ון האולנד, שנקרא על שם ג'ון הואלנד. 

## ראו גם
* האקדמיה האמריקאית לרפואת ילדים
* המכללה האמריקאית לרופאי ילדים
* האגודה האקדמית לרפואת ילדים
* האגודה לחקר רפואת ילדים

## קישורים חיצוניים

* 

קטגוריה:אגודות מדעיות
קטגוריה:רפואת ילדים
אליפות העולם בג'ודו 2022

**[[אליפות העולם בג'ודו]] בשנת 2022** התקיימה בין התאריכים 6 עד 13 באוקטובר 2022 באולם הומו אייס דום בטשקנט, אוזבקיסטן. באליפות התחרו 571 ג'ודוקא מ-82 מדינות.

## לוחות זמנים
המועד המקורי של האליפות היה ב-7 עד 14 באוגוסט 2022, אז נדחה ל-2 באוקטובר 2022 מה שגרר בעיה למתחרים הישראלים בעקבות כך שיומיים מהתחרות מתרחשים במהלך יום הכיפורים. הטורניר כולו (אישי וקבוצתי) נדחה ב-4 ימים עקב בקשתם של נבחרת ישראל, ואיגוד הג'ודו בישראל בראשות משה פונטי, ובהסכמת איגוד הג'ודו העולמי (IJF) שהסכים לדחות שוב את המועד כך שהאליפות תחל יום אחרי יום כיפור, ב-6 באוקטובר 2022.

## טבלת המדליות
**מקרא**

הטבלה ממוינת על פי שיטת הספירה של "זהב תחילה".

## רשימת הזוכים
### גברים

### נשים

### נבחרות מעורבות
} נבחרת ישראל בג'ודו**

<small>**מודגשים**: השתתפו אקטיבית</small>
* **מאיה גושן**
* **שגיא מוקי**
* **רז הרשקו**
* **פיטר פלצ'יק**
* **טל פליקר**
* **תמנע נלסון-לוי**
* **עידו לוין**
* **גיא גורביץ''''
* גפן פרימו
* גילי שריר
* ענבר לניר
* סרפים קומפנייץ
|}

## הערות שוליים

2022
קטגוריה:2022 בספורט
קטגוריה:טשקנט: ספורט
קטגוריה:2023 באסיה
חיזור גורלי (סדרת טלוויזיה)

**חיזור גורלי** (באנגלית: **Fatal Attraction**; בתרגום חופשי לעברית: **משיכה קטלנית**) היא מיני-סדרת מתח פסיכולוגית-ארוטית אמריקאית שנכתבה על ידי אלכסנדרה קנינגהם וקווין ג'יי. היינס ומבוססת על הסרט באותו השם משנת 1987.

המיני-סדרה עלתה לשירות הזרמת המדיה "פרמאונט+" ב-30 באפריל 2023.

## תקציר העלילה
כמו בסרט המקורי, עלילת המיני-סדרה מתמקדת בפרשת אהבים המקבל תפנית הפכפכה כאשר אישה מסרבת לאפשר למאהבהּ הנשוי לשים קץ ליחסיהם.

בנוסף, מרחיבה ומעמיקה המיני-סדרה את העיסוק בנושאים בהם עסק הסרט, בהם עוון הניאוף והשלכותיו, מבעד לפרדיגמת היחס המודרני לנושאים אלו.

## צוות השחקנים
### דמויות ראשיות
* ליזי קפלן – **אלכסנדרה "אלכס" פורסט**
* ג'ושוע ג'קסון – **דן גלאגר**
* אמנדה פיט – **בת' גלאגר**
* אליסה ג'ירלס – **אלן גלאגר**
* טובי הוס – **מייק ג'ררד**
* רנו וילסון – הבלש **ארל בוקר**
* בריאן גודמן – **ארתור טומלינסון**
### דמויות משניות
* ונדה דה חזוס – **מרסלה לויה**
* דורין קלדרון – **מורין ווקר**
* ג'סיקה הרפר – **סופי**
* ג'ון גץ – **ורן**
* טוקס אולגונדוי – **קונצ'יטה לואיס**
* דייוויד סאליבן – **פרנק גאלרדו**
* איזבלה בריגס – **סטלה**
* וולטר פרז – **חורחה פרז**
* דייוויד מונייר – **ריצ'רד מאקסי**
* די ואלאס – **אמה ראוך**

## הפקה
### פיתוח
בפברואר 2021, נמסר לראשונה על פיתוחה של סדרת הטלוויזיה שתהווה רימייק לסרט "חיזור גורלי", כאשר "סרטי פרמאונט" הכריזה על הפקת עיבודים טלוויזיוניים לסרטיהם, בהם הסרט, "פלאשדאנס", "הג'וב האיטלקי", "סיפור אהבה" ו"ממבטו של פרנואיד" עבור שירות הזרמת המדיה "פרמאונט+". בנובמבר 2021, נמסר כי המיני-סדרה הוזמנה רשמית וכי על כתיבתה יהיו אמונים אלכסנדרה קנינגהם וקווין ג'יי. היינס; ובמאי 2022, נמסר על הצטרפותו של היוצר סילבר טרי לבימוי והפקת המיני-סדרה בפועל.
### ליהוק
בנובמבר 2021, נמסר כי לגילום דמותה של אלכס, אותה גילמה במקור גלן קלוז, לוהקה ליזי קפלן. בינואר 2022, נמסר כי לגילום דמותו של דן, אותו גילם במקור מייקל דאגלס, לוהק ג'ושוע ג'קסון. ביוני 2022, נמסר על ליהוקם של אמנדה פיט, אליסה ג'ירלס, טובי הוס, רנו וילסון ובריאן גודמן לצוות השחקנים. ביולי, באוגוסט ובאוקטובר 2022, נמסר על ליהוקם של ונדה דה חזוס, דורין קלדרון, ג'סיקה הרפר, ג'ון גץ, טוקס אולגונדוי, דייוויד סאליבן, איזבלה בריגס, וולטר פרז, דייוויד מונייר ודי ואלאס לצוות השחקנים המשני.
### צילומים
צילומי המיני-סדרה החלו בקיץ 2022.

## קישורים חיצוניים
* 

## הערות שוליים

קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנת 2023
קטגוריה:סדרות טלוויזיה המבוססות על סרטים
קטגוריה:סדרות מתח אמריקאיות
קטגוריה:פרמאונט+: תוכניות וסדרות
הרצאות בראדשו

**הרצאות בראדשו** הן הרצאות יוקרתיות הניתנות בקולג' המלכותי לרופאים או במכללה המלכותית לכירורגים של אנגליה, על ידי אנשים המוזמנים על ידי המוסדות לשאת את ההרצאות.

## היסטוריה
ההרצאות נוסדו על ידי סאלי הול, אשתו של ויליאם בראדשו, שבצוואתה הורתה להעביר 1000 פאונד לקולג' המלכותי לרופאים ו-1000 פאונד למכללה המלכותית לכירורגים של אנגליה. הכסף נועד לממן הרצאות שנתיות שיעסקו ברפואה וכירורגיה. היא הורתה לקרוא להרצאות בראדשו על מנת להנציח את בעלה שהיה אוהב מדע.

ההרצאה הראשונה בקולג' ניתנה ב-1881 על ידי ג'ורג' ויויאן פור. ההרצאה הראשונה במכללה ניתנה ב-13 בדצמבר 1882, על ידי סר ג'יימס פאג'ט.

## רשימת ההרצאות בקולג' המלכותי לרופאים

## רשימת ההרצאות במכללה המלכותית לכירורגים של אנגליה
ההרצאות במכללה הן דו-שנתיות (היו שנתיות עד 1993) ועוסקות בכירורגיה.

## הערות שוליים

קטגוריה:הקולג' המלכותי לרופאים
בראדשו
פרסי המוזיקה של MTV אירופה 2022

**טקס [[פרסי המוזיקה של MTV אירופה]] 2022** התקיימו ב-13 בנובמבר 2022 בדיסלדורף, גרמניה, המציין את הפעם השישית שהטקס התקיים בגרמניה.

טיילור סוויפט זכתה ברוב הפרסים במהלך הטקס, כשזכתה בארבעה. הארי סטיילס הוביל את רשימת המועמדויות עם שבע מועמדויות, מה שהופך אותו לזמר בעל מספר המועמדויות הגבוה ביותר. סוויפט קיבלה שש מועמדויות והיא הזמרת בעלת מספר המועמדויות הגבוה ביותר. ניקי מינאז' ורוסליה שתיהן קיבלו חמש מועמדויות, מה שהפך את מינאז' לראפרית בעלת מספר המועמדויות הגבוה ביותר. בלאקפינק היא הלהקה בעלת מספר המועמדויות הגבוה ביותר והפכה לאמן הקיי-פופ הראשון שהיה מועמד לקליפ הטוב ביותר. שתי קטגוריות חדשות נכללו בטקס הפרסים: **הקליפ הארוך הטוב ביותר** ו**מופע המטהוורס הטוב ביותר**. הקטגוריות **אמן ה-R&B טוב ביותר** ו**מופע הלייב הטוב ביותר** גם חזרו בטקס זה.

## הופעות

## זוכים ומועמדים
ההצבעה בקטגוריות הנבחרות החלה ב-12 באוקטובר באתר הרשמי של MTV. הזוכים הוכרזו במהלך הטקס. טיילור סוויפט זכתה במספר הרב ביותר של פרסים בטקס, עם שש זכיות מתוך 4 מועמדויות, וכן שברה את שיאה הקודם לאמנית עם מספר הרב ביותר של מועמדויות בתולדות טקס פרסי המוזיקה של MTV אירופה, עם כ-45 מועמדויות סך הכל.

## מועמדויות אזוריות

## שיאני ומועמדויות וזכיות
### זכיות
* **4 זכיות:** טיילור סוויפט
* **2 זכיות:** ניקי מינאז', דייוויד גטה, סבנטין, הארי סטיילס

### מועמדויות
* **7 מועמדויות:** הארי סטיילס
* **6 מועמדויות:** טיילור סוויפט
* **5 מועמדויות:** ניקי מינאז', רוסליה
* **4 מועמדויות:** באד באני, ליזו, בלאקפינק, דוג'ה קאט, קנדריק לאמאר
* **3 מועמדויות:** ג'ק הארלו, דרייק, ליל בייבי, סבנטין, אד שירן, BTS
* **2 מועמדויות:** צ'נצ'ו קורלאונה, דייוויד גטה, מייגן די סטליון, שאקירה, ראו אלחנדרו, טייסטו, אדל, גייל, סטיבן סאנצ'ז, טמס, בילי אייליש, פו פייטרס, מונסקין, Twenty One Pilots, אניטה, ליידי גאגא, דה ויקנד

## קישורים חיצוניים

## הערות שוליים

2022
MTV אירופה
קטגוריה:2022 בגרמניה
טויוטה סופרה

**טוֹיוֹטָה סוֹפּרָהּ** (ביפנית: **トヨタ・スープラ**) היא מכונית ספורט במרכב גראן טוריסמו המיוצרת על ידי תאגיד הרכב טויוטה החל משנת 1978. שמה נובע מהתחילית הלטינית "" אשר משמעותה "מעל", "להתעלות" או "לעבור מעבר". 

ארבעת הדורות הראשונים של הסופרה יוצרו בין השנים 1978 עד 2002. בשנת 1998 הפסיקה טויוטה את מכירות הדור הרביעי של הסופרה בארצות הברית והייצור ברחבי העולם הופסק ב-2002. בינואר 2019, הוצג הדור החמישי של הסופרה, שפותח בשיתוף עם ב.מ.וו G29 Z4. במרץ 2019 הדגם חזרה לייצור והוא החל להימכר החל ממאי 2019.

העיצוב של הסופרה המקורית נגזר מטויוטה סליקה , אבל היא הייתה ארוכה ורחבה יותר. שלושת הדורות הראשונים יוצרו כחלק מטויטה סליקה. החל מאמצע 1986, הפכה הסופרה A70 לדגם נפרד. טויוטה הפסיקה להשתמש בשם "סליקה" וקראה למכונית סופרה. בשל הדמיון והעבר המשותף, טעות נפוצה היא החלפה בין הדגמים. הדור הראשון, השני והשלישי של הסופרה הורכב במפעל טהרה, אאיצ'י, שביפן, ואילו הדור הרביעי הורכב במפעל מוטומאצ'י  בטויוטה סיטי. הדור החמישי של הסופרה הורכב בשיתוף עם ב.מ.וו Z4 (G29) בגראץ, אוסטריה על ידי מגנה שטייר.

שורשיה של הסופרה מתחקים גם עם הטויוטה 2000GT הודות למנוע ששת הצילינדרים המסודרים בשורה (inline-6). שלושת הדורות הראשונים הוצעו עם אחד הגלגולים של מנוע טיוטה M  אשר שימש את טיוטה קראון  וטיוטה 2000GT. גם קווי העיצוב של פנים הרכב היו דומים, וכך גם קוד השלדה "A".

טויוטה הוציאה לוגו משלה לסופרה. הוא נגזר מהלוגו המקורי של סליקה, וצבעו היה כחול במקום כתום. הלוגו הזה שימש עד ינואר 1986, אז הוצגה הסופרה A70. הלוגו החדש היה דומה בגודלו, עם כיתוב כתום על רקע אדום, אך ללא עיצוב הדרקון. הלוגו הזה, בתורו, היה ברכבי הסופרה עד 1991, אז טויוטה עברה ללוגו החברה האליטפי הנוכחי שלה. לוגו הדרקון היה לוגו של סליקה ללא קשר לצבע שלו. הוא הופיע בשני הדורות הראשונים של הסופרה, ששווקו רשמית כטויוטה סליקה. הלוגו של הדרקון שימש עבור קו הסליקה עד שגם הוא הופסק.

## קישורים חיצוניים

* 

## הערות שוליים

קטגוריה:מכוניות קופה
קטגוריה:מכוניות ספורט
קטגוריה:דגמי מכוניות שהושקו ב-1978
סופרה
האריסטוקרטים (להקה)

**האריסטוקרטים** (באנגלית: **The Aristocrats**) הוא סופרגרופ רוק אינסטרומנטלי שהוקם בשנת 2011. חברי הפאוור טריו הם הגיטריסט ג'אתרי גובן , הבסיסט בריאן בלר , והמתופף מרקו מינמן . שם הקבוצה נוצר בהשראת "בדיחת האריסטוקרטים" .

## היסטוריה
הלהקה הוקמה לאחר שחבריה נגנו יחדיו במופע The Anaheim Bass במהלך כנס NAMM  בינואר 2011 שזכתה לתגובות נלהבות. לשלישייה הייתה רק חזרה אחת לפני הקונצרט, אבל עדיין הופיעה יפה והדהימה את הקהל וגם את עצמו. במקור הגיטריסט של אותה הופעה חד פעמית היה אמור להיות גרג האו, שהוחלף על ידי גאת'רי גובן ברגע האחרון. גאת'רי הצהיר מאוחר יותר: "הכימיה הייתה כל כך גדולה, שכשיצאנו מהבמה כולנו אמרנו אחד לשני: 'זה עובד. אנחנו צריכים להקליט את זה'". מאוחר יותר הלהקה תתכנס ונפגשת בשיקגו כדי להקליט את אלבום הבכורה שלהם *The Aristocrats*, תוך פחות משבועיים. אלבום המוזיקה שיקף את ההשפעות שלהם, החל מג'אז פיוז'ן ( Return to Forever), לרוק מתקדם (קינג קרימזון), לרוק אינסטרומנטלי (סטיב ואי, ג'ו סטריאני), לראפ מטאל (Rage Against the Machine) ועד ל"נונסנס מוזיקלי" (פרנק זאפה). הבסיסט בריאן בלר הצהיר, "בסופו של דבר השתמשנו בהשפעות השונות שלנו כדי לכתוב אחד עבור השני. כתבתי את "Sweaty Knockers" במיוחד בשביל ג'אתרי ליהנות איתו, בעוד שג'אתרי כתב את "I Want A Parrot" עם תפקיד בס מוביל בראש. לגבי החומר של מרקו, אנחנו פשוט בני מזל שיכולנו לעמוד בקצב!".

השלישייה יצאה לסיבוב הופעות לשנת 2012. מאוחר יותר באותה שנה הוציאה הלהקה את אלבום ההופעה הראשון שלה, *Boing, We'll Do It Live!* שהוקלט במהלך שני קונצרטים שהתקיימו באולם Alvas בלוס אנג'לס, קליפורניה. במהלך אותם קונצרטים הלהקה שילבה חומרים מאלבום הבכורה שלה עם קטעים מפרויקטי הסולו של כל חברי הלהקה.

ביולי 2013 יצא אלבום האולפן השני שלהם *Culture Clash*, שלווה בסיבוב הופעות, תחילה בצפון אמריקה בשנת 2013 ולאחר מכן באירופה, דרום אמריקה ואסיה.

בשנת 2014. לאחר סיבוב ההופעות, הלהקה אספה קטעים של הופעות משישה מקומות שונים לאלבום ההופעה השני שלה, *Culture Clash Live!*, יצא בתקליטור ו-DVD ב-20 בינואר 2015.

בפברואר 2015 הוקלט אלבום האולפן השלישי שלה *Tres Caballeros* ויצא ב-23 ביוני 2015. סיבוב ההופעות שליווה את האלבום החל בקיץ 2015 ונגמר בפברואר 2016.

ב-2016 הם השתתפו בסיבוב ההופעות G3, יחד עם ג'ו סטריאני וסטיב ואי.

בדצמבר 2018 The Aristocrats הודיעו שהם נכנסים שוב לאולפן בתחילת מרץ 2019 כדי להקליט את אלבום האולפן הרביעי שלהם. האלבום הרביעי, *You Know What...?*הוקלט באולפני Brotheryn באוג'אי קליפורניה ויצא ביוני 2019.

בשנת 2022 שוחרר אלבומם החמישי, *The Aristocrats With Primuz Chamber Orchestra*, הכולל ליווי של תזמורת.

בשנת 2024 יצא אלבום האולפן השישי של הלהקה, *Duck.*

## דיסקוגרפיה
[ממוזער|[בריאן בלר]]

### אלבומי אולפן
* *The Aristocrats* (2011)
* *Culture Clash* (2013)
* *Tres Caballeros* (2015)
* *You Know What...?* (2019)
* *The Aristocrats With Primuz Chamber Orchestra* (2022)
* *Duck* (2024)

### אלבומי הופעה
* *Boing, We'll Do It Live!* (2012)
* *Culture Clash Live!* (2015)
* *Secret Show: Live in Osaka* (2015)
* *FREEZE! Live In Europe 2020* (2021)

## חברי הלהקה
[ממוזער|[מרקו מינמן]]
* ג'אתרי גובן - גיטרה חשמלית
* בריאן בלר - גיטרה בס
* מרקו מינמן - מערכת תופים

## קישורים חיצוניים
* 

## הערות שוליים

קטגוריה:להקות שהוקמו בשנת 2011
קטגוריה:להקות אמריקאיות
קטגוריה:הרכבי ג'אז
קטגוריה:להקות רוק אמריקאיות
קטגוריה:שלישיות מוזיקליות
Lowgold

**Lowgold** היא להקת אינדי רוק אנגלית שהוקמה ב-1997 בסנט אלבנס, המורכבת מהסולן והגיטריסט דארן פורד, הגיטריסט הראשי דן סיימונס והבסיסט מיילס וילי.

## היסטוריה
סולן הלהקה לעתיד, דארן לי פורד, יליד טידוורת', המפשייר, בילה חלק ניכר מילדותו במסעות ברחבי צפון אירלנד, גרמניה ואנגליה. שם הוצב אביו, שהיה איש צבא. יותר מאוחר למד בפנימייה ליד דובר. את 10 השנים הקודמות לפני שהקים את Lowgold בילה ב - את הדולה והתיפוף בלהקות רבות כמו The Knievels עם אחיו הבכורים גארי ושיינצ'לו ועם מיילס וילי בגיטרה.

פורד התחיל להקליט סקיצות ביתיות עם חברו, דן סיימונס ושלח אותן לכמה חברות תקליטים. Nude Records הגיבו שהם מתעניינים, ורוצים לשמוע שירים נוספים ולראות את הלהקה בלייב. כשהצמד הודיע לאנשי הלייבל שאין בעצם להקה, הלייבל הציע שצריך להקים אחת. הם גייסו את וילי את המתופף פול מייז.

Nude Records החתימה את הלהקה בסוף 1998 לאחר שמנהלי צפו בחזרה אחת. לאחר מכן החלה הלהקה להקליט את אלבום הבכורה שלה עם המפיק האמריקאי טוני לאש.

הלהקה בקושי יכלה לפרנס את עצמה מכיוון שכל המהדורות נגנזו באופן זמני מפני שהלייבל NUDE היה בקשיים כלכליים.

הלהקה הצליחה סוף סוף להוציא את סינגל הבכורה שלה ביולי 2000, שנבחר לסינגל השבוע הן ב-NME והן ב-Melody Maker. והלהקה ערכה סיבובי הופעות נרחבים, כולל דאבל פיצ'ר עם גרנדדי ועם Doves, כמו כן, היו המופע הפותח בסיבוב ההופעות של קולדפליי באוקטובר 2000.

הלהקה הוציאה את אלבומה הראשון Just Backward of Square בפברואר 2001, ומכרה 40,000 עותקים בבריטניה והעפילה לטופ 40. לאחר מכן, נתקלה הלהקה בבעיות נוספות עם הלייבל שלה.

בדצמבר 2001, הלייבל Nude וזרוע הפרסום שלו Bare Tunes נכנסו לפירוק מרצון עקב חוב כספי. הלייבל איבד את עסקת ההפצה שלה עם סוני ועסקה חדשה של הרגע האחרון עם PIAS נפלה. מאוחר יותר טען ווילי שהלייבל בזבז כל רווח שהפיק מזמש על קידום אולטרסאונד, שהתפצל ב-1999[16] והאשים את הלייבל בחוסר הגינות והותיר את הלהקה עד "צווארה בחרא פיננסי". בעוד שסוויד, ההרכב הידוע ביותר של הלייבל הוחתם מחדש בלייבל האם של Nude Sony (שדאגה לענייני הלהקה לפני התקפלות Nude), רבים מההרכבים הקטנים יותר של הלייבל, כולל Lowgold, נותרו עם חוב משמעותי וללא חברת תקליטים.

לאחר קריסת Nude, הלהקה גילתה שהלייבלים הגדולים לא ששים להחתים אותה מחדש. ללהקה היו חובות של 58,000 ליש"ט וחבריה החלו לעבוד במשרות שונות על מנת לפרוע את חובות. למרות זאת הלהקה הוציאה שלושה אלבומים נוספים, אחד בלייבל Goldhawk Recordings, השני ב-Sanctuary Records והשלישי ב-Dedted Records, לייבל שהלהקה הקימה.

הלהקה טענה במקור שהשם Lowgold נגזרה ממילה נורדית, שתורגמה ישירות כ"בעל ערך מוסתר". עם זאת יותר מאוחר הודו חבריה שזו רק מילה שפורד המציא.

## דיסקוגרפיה
* *Just Backward of Square* ( 2001) - מקום 33 באנגליה.
* *Welcome to Winners* (2003)
* *Keep Music Miserable* (2005)
* *Promise Lands* (2008)

## קישורים חיצוניים
* 

* אתר רשמי של הלהקה

## הערות שוליים

קטגוריה:להקות רוק אלטרנטיבי
קטגוריה:להקות בריטיות
טורנירי WTA 1000

**טורנירי 1000 WTA** (באנגלית: WTA 1000 tournaments; בעבר נקראו טורנירי הפרמייר של WTA) היא סדרה של עשרה טורנירי טניס, החשובים ביותר בסבב ה-WTA, לאחר ארבעת טורנירי הגראנד סלאם ואליפות סבב ה-WTA.

הזוכים באחת מתחרויות המאסטרס זוכים ב-1000 (או 900) נקודות דירוג בסבב ה-WTA והפיינליסטים זוכים ב-600 (או 500) נקודות דירוג.

הסדרה נוסדה ב-2021 לאחר רפורמה במערכת הדירוג של ה-WTA ובו החליפו את טורנירי הפרמייר בטורנירי WTA 

## שמות הטורניר בעבר
**1990–2008:**

טורנירי הWTA - רמה 1 (באנגלית: *WTA Tier I)*

**2009–2020:**

טורנירי הפרמייר של WTA (טורנירי החובה) / פרמייר 5 (באנגלית: *WTA Premier Mandatory / Premier 5)*

**2021–כיום:**

טורנירי ה-WTA 1000 (באנגלית: *WTA 1000)*

## נקודות דירוג

## הטורנירים

## מספר הזכיות בטורנירי ה-WTA 1000
[שמאל|ממוזער|323x323 פיקסלים|[סרינה ויליאמס, שיאנית הזכיות בטורניר ליחידות]]
נכון ל-14 באוקטובר 2022

כתיב **מודגש** מסמן שחקניות פעילות

## ראו גם
* מאסטרס 1000 של סבב ה-ATP

## קישורים חיצוניים

קטגוריה:טורנירים בסבב ה-WTA
אוטוקר

**אוטוקאר** היא יצרנית אוטובוסים, משאיות, נגררים ורכבים צבאיים שהתבססה ב-1963 בנפת סקריה שבמחוז מרמרה בצפון־מערב טורקיה. היא חברה בת של Koç Holding .

החברה פועלת באירופה, מרכז אסיה, אפריקה ובמזרח התיכון. היא מייבאת לארץ את דגמי האוטובוסים שלה בלבד על ידי קבוצת עפיפי משנת 2018.

בין החברות הרוכשות בישראל אלקטרה-אפיקים, בית שמש אקספרס, מטרופולין, נסיעות והתיירות נצרת, נתיב אקספרס, סופרבוס, ש.א.מ. תנופה.

## דגמי החברה בישראל
* **אוטוקר קנט C** אוטובוס דיזל נמוך רצפה 12מ' 2\3 דלתות.
* **אוטוקר קנט C חשמלי** אוטובוס נמוך רצפה 12מ' 3 דלתות.
* **אוטוקר קנט C [[גז טבעי דחוס|גט"ד]]** אוטובוס נמוך רצפה 12מ' 2 דלתות.
* **אוטוקר קנט C** אוטובוס דיזל מפרקי נמוך רצפה 18מ' 4 דלתות קיים בגרסה רגילה ומטרונית.
* **אוטוקר וקטיו C** מידיבוס דיזל עירוני.
* **אוטוקר וקטיו U** מידיבוס בינעירוני פרברי.
* **אוטוקר אוליזו U** מידיבוס תיירותי.

## גלריה

קובץ:Otokar KENT C18 BRT superbus.jpg|אוטוקר קנט C 18 במטרונית סופרבוס בחיפה
קובץ:Otokar Vectio C nativ express.jpg|אוטוקר וקטיו C בשירות נתיב אקספרס
קובץ:Otokar KENT C 18 bs exp.jpg|אוטוקר קנט C 18 בבית שמש אקספרס
קובץ:Otokar Vectio U NT&T.jpg|אוטוקר וקטיו U בשירות נסיעות ותיירות נצרת
קובץ:Otokar KENT C CNG unbs.jpg|אוטוקר קנט C גט"ד בש.א.מ.


## קישורים חיצוניים
* 

קטגוריה:יצרני רכב
קטגוריה:חברות טורקיות
קבוגה

**קבוגה** (באנגלית: **Kabuga**) היא עיר הממוקמת במזרח מחוז קיגאלי במרכז רואנדה. נכון לשנת 2012, העיר מונה מעל 40,000 תושבים.

## גאוגרפיה
קבוגה ממוקמת בגובה של 1,450 מטרים מעל פני הים, במזרח מחוז קיגאלי, על גבול מחוז המזרח. היא ממוקמת כחמישה קילומטרים מזרחית למבואות עיר הבירה, קיגאלי. היא ממוקמת כ־41 קילומטרים צפונית לגבול עם בורונדי וכ־65 קילומטרים מערבית לגבול עם טנזניה.

## קישורים חיצוניים

קטגוריה:רואנדה: ערים
יהודה בנציון סגל

**יהודה בנציון "בן" סגל** (באנגלית: **Judah Benzion "Ben" Segal**; 21 ביוני 1912 - 23 באוקטובר 2003) היה בלשן יהודי בריטי, פרופסור לשפות שמיות בבית הספר ללימודים אוריינטליים ואפריקאיים של אוניברסיטת לונדון (SOAS).

## משפחתו
סגל הוא בנם של הרב והפילולוג משה צבי סגל וחנה (בת הרב אריה ליב פרומקין). אחיו הוא הברון , רופא ופוליטיקאי מטעם מפלגת הלייבור, שהיה סגן הלורד יושב הראש בבית הלורדים הבריטי.

## פרסומיו

* *The Diacritical Point and the Accents in Syriac*, 1953
* *The Hebrew Passover*, 1963
* *The Sabian Mysteries. The planet cult of ancient Harran, Vanished Civilizations*, 1963
* *Edessa, 'the blessed city*', 1970
* *Aramaic Texts From North Saqqara*, 1983
* *A History of the Jews of Cochin*, 1993
* *Aramaic and Mandaic Incantation Bowls in the British Museum*, 2000
* *Whisper Awhile*, 2000


## קישורים חיצוניים
* 

קטגוריה:בלשנים ולשונאים יהודים בריטים
קטגוריה:משפחת אריה ליב פרומקין
קטגוריה:בריטים שנולדו ב-1912
קטגוריה:בריטים שנפטרו ב-2003